32005R1084
L 177/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1084/2005 НА КОМИСИЯТА
от 8 юли 2005 година
за изменение на приложения II, III и V към Регламент (ЕИО) № 3030/93 относно общите правила за вноса на някои текстилни изделия от трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейска общност,
като взе предвид Регламент (ЕИО) № 3030/93 на Съвета относно общите правила за вноса на някои текстилни изделия от трети страни (1), и по-специално член 19 от него,
като има предвид, че:
(1)
На 1 януари 2005 г. с изтичането на Споразумението на СТО за текстила и облеклото бяха премахнати квотите за внос на категориите за текстил и облекло по отношение на членовете на СТО.
(2)
На 13 декември 2004 г., преди либерализирането на квотите, Общността е въвела с Регламент (ЕО) № 2200/2004 на Съвета (2) система за наздор за 35 категории продукти, засегнати от либерализацията.
(3)
Параграф 242 от Доклада за присъединяването на Китайската народна република (3) (КНР) към СТО на работната група (специфична предпазна клауза за текстила или СПКТ) въведе възможността за специфични предпазни мерки по отношение на китайския износ на текстил. В него се посочва, че когато член на СТО е убеден, че вносът на текстил с произход в Китай вследствие на смущения в пазара застрашава да възпрепятства нормалното развитие на търговията с тези продукти, членът може да поиска консултации с КНР с цел облекчаване или избягване на такова смущение на пазара.
(4)
С Регламент (ЕО) № 138/2003 (4) Съветът е включил член 10а в Регламент (ЕИО) № 3030/93 с цел транспониране на параграф 242 от Доклада на работната група в законодателството на Общността.
(5)
На 6 април 2005 г. Комисията е приела примерни насоки за прилагането на член 10а от Регламент (ЕИО) № 3030/93 относно специфичната предпазна клауза за текстила (насоките).
(6)
Европейската комисия е поискала и провела консултации в рамките на параграф 242 от Доклада относно присъединяването на КНР към СТО на работната група и член 10а от Регламент (ЕИО) № 3030/93 за категориите продукти, по отношение на които вносът с произход от Китай е преценено, че застрашава да възпрепятства, вследствие на смущения на пазара, нормалното развитие на търговията. Такива консултации са били проведени на 10 юни 1005 г. и са довели до взаимно задоволително решение за 10 категории продукти. Резултатът от консултациите е отразен в Меморандум за разбирателство относно износа на някои китайски текстилни изделия и облекла в Европейския съюз между Европейската комисия и Министерството на търговията на Китайската народна република от същата дата.
(7)
Меморандумът за разбирателство обхваща вноса от КНР в Общността на десет категории продукти: категория 2 (памучни тъкани), категория 4 (тениски), категория 5 (пуловери), категория 6 (панталони), категория 7 (блузи), категория 20 (спално бельо), категория 26 (рокли), категория 31 (сутиени), категория 39 (покривки и кухненски кърпи) и категория 115 (ленена или конопена прежда). Съответните митнически кодове са тези, посочени в приложение I към Регламент (ЕИО) № 3030/93.
(8)
Комисията е убедена, че вносът с произход от Китай на тези категории поради съществуването на заплаха за смущения на пазара застрашава да възпрепятства нормалното развитие на търговията по смисъла на параграф 242 от Доклада относно присъединяването на КНР към СТО на работната група и на член 10а от Регламент (ЕИО) № 3030/93 на следните основания.
(9)
Вносът на категория 2 (памучни тъкани) с произход в КНР е увеличил обема си със 71 % през първите четири месеца на 2005 г. в сравнение със същия период през 2004 г. По такъв начин вносът на тази категория се равнява на 124 % от крайното ниво, определено в насоките като крайно ниво. Вносът на тази категория от всички се е увеличил слабо, с 4 %, през същия период. Независимо от това, средната цена на вноса с произход от Китай е намаляла с 21 % (според данните за контрол на вноса), много по-бързо, отколкото средната цена от другите страни (-2 %, на основата на данните на Евростат за януари-март). Положението е още по-изострено по отношение на вноса на продукти от подкатегория 2А (тъкани, наречени „деним“), като вносът от Китай през първото тримесечие на 2005 г. се е увеличил със 102 % в сравнение със същия период през 2004 г., докато общият внос се е увеличил с 15 % и средните единични цени са паднали с 20 %.
(10)
Вносът на категория 4 (тениски) с произход от КНР е увеличил обема си със 199 % през първите четири месеца на 2005 г. в сравнение със същия период през 2004 г. По такъв начин вносът на тази категория се равнява на 197 % от крайното ниво. Вносът на тази категория от всички страни се е увеличил с 24 % през същия период. Средната цена на вноса с произход в Китай е паднала с 37 %.
(11)
Вносът на категория 5 (пуловери) с произход от КНР е увеличил обема си с 530 % през първите четири месеца на 2005 г. в сравнение със същия период през 2004 г. По такъв начин вносът на тази категория се равнява на 194 % от крайното ниво. Вносът на тази категория от всички страни се е увеличил с 14 % през същия период. Средната цена на вноса с произход от Китай е паднала с 42 %.
(12)
Вносът на категория 6 (панталони) с произход от КНР е увеличил обема си с 413 % през първите четири месеца на 2005 г. в сравнение със същия период през 2004 г. По такъв начин вносът на тази категория се равнява на 312 % от крайното ниво. Вносът на тази категория от всички страни се е увеличил с 18 % през същия период. Средната цена на вноса с произход в Китай е паднала с 14 %.
(13)
Вносът на категория 7 (блузи) с произход от КНР е увеличил обема си с 256 % през първите четири месеца на 2005 г. в сравнение със същия период през 2004 г. По такъв начин вносът на тази категория се равнява на 207 % от крайното ниво. Вносът на тази категория от всички страни се е увеличил с 4 % през същия период. Средната цена на вноса с произход в Китай е паднала с 30 %.
(14)
Вносът на категория 20 (спално бельо) с произход от КНР е увеличил обема си със 158 % през първите четири месеца на 2005 г. в сравнение със същия период през 2004 г. По такъв начин вносът на тази категория се равнява на 107 % от крайното ниво. Вносът на тази категория от всички страни се е увеличил с 6 % през същия период. Средната цена на вноса с произход в Китай е паднала с 34 %.
(15)
Вносът на категория 26 (рокли) с произход от КНР е увеличил обема си с 219 % през първите четири месеца на 2005 г. в сравнение със същия период през 2004 г. По такъв начин вносът на тази категория се равнява на 212 % от крайното ниво. Вносът на тази категория от всички страни се е увеличил с 1 % през същия период. Средната цена на вноса с произход в Китай се е увеличила с 2 % според докладваното от системата за надзор. Независимо от това, действителните данни на Евростат за първото тримесечие сочат голямо понижение на цената с 42 %.
(16)
Вносът на категория 31 (сутиени) с произход от КНР е увеличил обема си със 110 % през първите четири месеца на 2005 г. в сравнение със същия период през 2004 г. По такъв начин вносът на тази категория се равнява на 145 % от крайното ниво. Вносът на тази категория от всички страни се е увеличил с 6 % през същия период. Средната цена на вноса с произход от Китай е паднала с 37 %.
(17)
Вносът на категория 39 (покривки и кухненски кърпи) с произход от КНР е увеличил обема си с 64 % през първите четири месеца на 2005 г. в сравнение със същия период през 2004 г. По такъв начин вносът на тази категория се равнява на 110 % от крайното ниво. Вносът на тази категория от всички страни се е увеличил с 10 % през същия период. Средната цена на вноса с произход от Китай е паднала с 39 %.
(18)
Вносът на категория 115 (ленена или конопена прежда) с произход от КНР е увеличил обема си с 55 % през първите четири месеца на 2005 г. в сравнение със същия период през 2004 г. По такъв начин вносът на тази категория се равнява на 150 % от крайното ниво. Вносът на тази категория от всички страни се е увеличил с 40 % през същия период. Средната цена на вноса с произход в Китай е останала стабилна (тя се е увеличила с 3 %, по данните от надзора на вноса, или е останала непроменена, според Евростат). Независимо от това, следва да бъде отбелязано, че средната единична цена на внос с произход от Китай е по-малко от половината на средната цена, практикувана от производителите на Общността.
(19)
Равнищата на внос на текстил и облекло от КНР и другите договорености за прилагане, определени с Меморандума за разбирателство, следва да бъдат транспонирани в Регламент (ЕИО) № 3030/93.
(20)
Член 27 от приложение III към Регламент (ЕИО) № 3030/93 следва да бъде изменен, за да конкретизира по-нататък разпоредбите за предаване на данните от държавите-членки в рамките на системата на последващ статистически надзор на някои текстилни изделия.
(21)
Регламент (ЕИО) № 3030/93 следва съответно да бъде изменен.
(22)
Регламентът влиза в сила на третия ден след публикуването му с цел осигуряване на бързо прилагане на Меморандума за разбирателство.
(23)
Мерките, предвидени в настоящия регламент, са в съответствие със становището на Комитета по текстила, създаден с член 17 от Регламент (ЕИО) № 3030/93,
ПРИЕ НАСТОЯЩИЯ РЕГЛАМЕНТ:
Член 1
Приложения II, III и V към Регламент (ЕИО) № 3030/93 се изменят съгласно приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 юли 2005 година.